Cuneiform Tablet RA 81 83
Cuneiform tablet, dated to the Old Assyrian Period (ca. 1950-1850 BC).
Genre: testimony
Transliteration:
ra-bi₄-ṣa-am ša a-lim{ki} a-na en-nam-a-šur DUMU a-ni-nim iṣ-ba-at-ni-a-tí-ma um-ma ra-bi₄-ṣú-um ša a-lim{ki}-ma a-ṣé-er i-ku-pì-a ša-zu-úz-tí-a áš-pu-ra-am um-ma a-na-ku-ma lá li-bi₄ DINGIR-ma sú-e-a ša-nu-ú a-ša-me-ma 40 ma-na KÙ.BABBAR ku-nu-ki-šu a-na na-áb-ší-im sú-e-a a É en-nam-a-šur ù-šé-ri-ib a-ma-kam IGI 3 ša-al-šu-ma ù-la li-ki-ir ù-la lu-kà-in i-ku-pì-a ša-zu-úz-tí IGI 3 iš-al-kà-ma um-ma i-ku-pì-a-ma 40 ma-na KÙ.BABBAR a na-áb-ší-im e-zi-ba-kum lá e-zi-ba-kum IGI a-ni-ú-tim áp-lá-ni um-ma a-ta-ma a-dí 3 u₄-me lá-áš-ta-al-ma lá-pu-ul-kà i ša-nim u₄-mì-im a-na-ku a-tal-kam ù áš-pu-ra-am um-ma a-na-ku-ma lá li-bi₄ DINGIR-ma sú-e-a ša-nu 40 ma-na KÙ.BABBAR sú-e-a a na-áb-ší-im i-dí-na-kum lá i-dí-na-kum IGI a-ni-ú-<gap>-tim áp-lá-ni um-ma a-ta-ma a-wa-tí ša kà-ri-im a-wa-tám lá tù-na-ḫa-ni 40 ma-na KÙ.BABBAR ku-nu-ki-šu sú-e-a a-na na-áb-ší-im e-zi-ba-kum lá e-zi-ba-kum IGI a-ni-ú-tim áp-lá-ni ra-bi₄-ṣú-um ša a-lim{ki} a-na-ku ù šál-ṭá-tim a-šé-e-kà en-um-a-šur ra-bi₄-ṣa-am ù ša ki-ma sú-e-a e-pu-ul um-ma en-um-a-šur-ma ma-aḫ-ri-tí-ma a-na 40 ma-na KÙ.BABBAR ù ma-da-tim ta-aṣ-bi₄-tí ú sí-ki tù-kà-il₅ ú-lá ša-ma-lá pu-šu-ke-en₆ a-na-ku a-tù-nu a-na 40 ma-na KÙ.BABBAR ù ma-da-tim ta-ar-gu₅-ma-nim <big_gap> a-na a-wa-tim a-ni-a-tim kà-ru-um bu-ru-uš-ḫa-tum i-dí-in-ni-a-tí-ma IGI GÍR ša a-šur ší-bu-tí-ni ni-dí-in IGI a-nu-um-DINGIR IGI i-dí-sú-en₆